ศุลกากรตั้งแท่นรีดภาษีปีละแสนล้าน
กรมศุลกากรตั้งเป้าเก็บภาษีให้ได้ไม่ต่ำกว่าปีละ 1 แสนล้านบาท&nbsp; ปี 2554 คาดว่าจะเกินเป้า 20%
9 ก.พ. 2554

กรมศุลกากรตั้งเป้าเก็บภาษีให้ได้ไม่ต่ำกว่าปีละ 1 แสนล้านบาท  ปี 2554 คาดว่าจะเกินเป้า 20%
นายประสงค์ พูนธเนศ อธิบดีกรมศุลกากร กล่าวว่า กรมได้ประมาณการรายได้ ตามแผนการจัดทำงบประมาณสมดุลในช่วง 5 ปีของกระทรวงการคลัง โดยกรมศุลกากรต้องเก็บภาษีให้ได้ไม่ต่ำกว่าปีละ 1 แสนล้านบาท แม้ว่าจะมีการปรับอัตราภาษีลดลงตามข้อตกลงการค้าเหลือ 0% แต่มูลค่าการส่งออกที่ขยายตัวเพิ่มขึ้นทุกปีจะทำให้กรมศุลกากรยังเก็บภาษีจากการนำเข้าได้เพิ่มขึ้น
ทั้งนี้ การเก็บภาษีของกรมในปี 2554 คาดว่าจะเกินเป้า 20% เหมือนกับการเก็บภาษี ในปีงบประมาณ 2553 ที่กรมเก็บภาษีได้  9.71 หมื่นล้านบาท สูงกว่าประมาณการที่ตั้งไว้ 2.33 หมื่นล้านบาท คิดเป็น 30% เป็นผลมาจากมูลค่าการนำเข้าขยายตัว 32% และเงินบาทแข็งค่า 25%